b'\n_START_ARTICLE_\nBrabham BT53\n_START_PARAGRAPH_\nBrabham BT53 je Brabhamov dirkalnik Formule 1, ki je bil v uporabi v sezoni 1984, ko so z njim dirkali Nelson Piquet, Teo Fabi in Corrado Fabi in Manfred Winkelhock. Bil je izbolj\xc5\xa1ana razli\xc4\x8dica lanskoletnega dirkalnika Brabham BT52, imel je ve\xc4\x8dje stranske hladilne odprtine za bolj\xc5\xa1e hlajenje motorja, motorji pa so bili bolj u\xc4\x8dinkoviti pri porabi goriva, saj so bili postanki v boksih prepovedani. \xc4\x8ceprav je Piquet zmagal dvakrat in dosegel \xc5\xa1e dve uvrstitvi na stopni\xc4\x8dke, pa zaradi nezanesljivega motorja BMW ni mogel dostojno braniti naslova prvaka, \xc4\x8deprav je dirkalnik po sami hitrosti preka\xc5\xa1al to sezono zmagoviti dirkalnik McLaren MP4/2. Teo Fabi je dosegel le eno uvrstitev na stopni\xc4\x8dke, zato je bilo mo\xc5\xa1tvo le \xc4\x8detrto v konstruktorskem prvenstvu z 38-imi to\xc4\x8dkami. Za sezono 1984 ga je zamenjal nov dirkalnik Brabham BT54.'